Noteikumu (grozījumu) projekts 25-TA-2243
Izdrukāts 11.08.2026. 15.46 - 1.0.VK Redakcija
Noteikumu (grozījumu) projekts 25-TA-2243
Izdrukāts 11.08.2026. 15.46 - 1.0.VK Redakcija
Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"
Izdoti saskaņā ar Valsts informācijas sistēmu likuma 18. panta piektās daļas 1. un 2. punktu
· Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
· 1. Papildināt ar 2.3. apakšpunktu šādā redakcijā:
· "2.3. atribūts – datu lauks, kas apraksta datu objektu;".
· 2. Papildināt ar 2.4. apakšpunktu šādā redakcijā:
· "2.4. datu objekts – atribūtu kopums, kas raksturo objektu elektroniskā formā;".
· 3. Papildināt ar 2.5. apakšpunktu šādā redakcijā:
· "2.5. monitoringa dati – atzīme par izmaiņu faktu attiecīgajā atribūtā;".
· 4. Papildināt ar 2.6. apakšpunktu šādā redakcijā:
· "2.6. monitoringa pakalpojums – informācijas pakalpojums, kas dod institūcijai iespēju saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;".
· 5. Papildināt ar 2.7. apakšpunktu šādā redakcijā:
· "2.7. institūcija – Latvijas Republikas tiešās pārvaldes iestāde, valsts institūcija, kas nav Ministru kabineta padotībā, atvasināta publiska persona vai tās iestāde, tiesu iestāde, prokuratūra, kā arī privātpersona, kurai deleģēts valsts pārvaldes uzdevums vai kurai saskaņā ar normatīvajiem aktiem ir tiesības iegūt un sniegt informāciju normatīvajos aktos noteikto pienākumu veikšanai."
· 6. Izteikt 3. punktu šādā redakcijā:
· "3. Datu izplatīšanas un pārvaldības platforma ir valsts platforma, kas piemērota datu (tai skaitā personas datu) izplatīšanai un glabāšanai un kuras pārzinis ir Valsts digitālās attīstības aģentūra (turpmāk – pārzinis). Tās tīmekļvietnes adrese ir www.dagr.gov.lv."
· 7. Papildināt ar 7.1 punktu šādā redakcijā:
· "7.1 Pārzinis nodrošina Datu izplatīšanas un pārvaldības platformas izvietošanu vismaz divos ģeogrāfiski nodalītos datu centros."
· 8. Papildināt ar 7.2 punktu šādā redakcijā:
· "7.2 Pārzinis publicē pašapkalpošanās portālā informāciju par Datu izplatīšanas un pārvaldības platformas datu centra pakalpojuma nodrošinātājiem."
· 9. Papildināt ar 7.3 punktu šādā redakcijā:
· "7.3 Pārzinis veic drošības auditu (tai skaitā attiecībā uz personas datu apstrādi) vismaz reizi gadā un par rezultātu informē datu devējus."
· 10. Izteikt 11.4. apakšpunktu šādā redakcijā:
· "11.4. datu devēja datu krātuvi;".
· 11. Papildināt ar 11.4.1 apakšpunktu šādā redakcijā:
· "11.4.1 datu saņēmēja datu krātuvi;".
· 12. Izteikt 12. punktu šādā redakcijā:
· "12. Pašapkalpošanās portāls nodrošina:
· 12.1. Datu izplatīšanas un pārvaldības platformas lietotāju identifikāciju un autorizāciju;
· 12.2. lietotāja saskarni Datu izplatīšanas un pārvaldības platformas funkcionālo iespēju izmantošanai;
· 12.3. monitoringa pakalpojuma konfigurēšanu un iespēju saņemt:
· 12.3.1. monitoringa datus;
· 12.3.2. ja datu saņēmējam ir tiesības iegūt noteiktus atribūtus pēc monitoringa datu iegūšanas, – attiecīgos aktuālos atribūtus;
· 12.3.3. ja datu saņēmējam ir tiesības iegūt noteiktus atribūtus pēc monitoringa datu iegūšanas, – attiecīgos atribūtus, kas tiek uzkrāti kopā ar katru izmaiņu faktu;
· 12.4. iespēju veikt datu apriti institūcijas ietvarā bez šo noteikumu 31. punktā minētās elektroniskās vienošanās, ja datu devējs un datu saņēmējs ir viena un tā pati institūcija;
· 12.5. datu devējam iespēju izplatīt atvērto un augstvērtīgo datu kopas, izmantojot Datu izplatīšanas un pārvaldības platformu."
· 13. Izteikt 13.2. apakšpunktu šādā redakcijā:
· "13.2. datu devēja savienotāja pieslēguma pārvaldību;".
· 14. Papildināt ar 13.3. apakšpunktu šādā redakcijā:
· "13.3. datu izvietošanu, izplatīšanai izmantojot datnes."
· 15. Izteikt 15. punktu šādā redakcijā:
· "15. Datu devēja datu krātuve nodrošina datu devēja pārziņā esošo informācijas sistēmu datu izvietošanu izplatīšanai."
· 16. Izteikt 16. punktu šādā redakcijā:
· "16. Piekļuve datu devēja datu krātuvē esošajiem datu devēja datiem ir pieejama tikai attiecīgajam datu devējam."
· 17. Papildināt ar 16.1 punktu šādā redakcijā:
· "16.1 Datu saņēmēja datu krātuve nodrošina datu saņēmēja datu apstrādi monitoringa pakalpojuma nodrošināšanai."
· 18. Papildināt ar 16.2 punktu šādā redakcijā:
· "16.2 Piekļuve datu saņēmēja datu krātuvē esošajiem datu devēja datiem ir pieejama tikai attiecīgajam datu saņēmējam."
· 19. Izteikt 17. punktu šādā redakcijā:
· "17. Datus no datu devēja datu krātuves izplata datu devējs, izmantojot Datu izplatīšanas un pārvaldības platformu, pēc tam kad atbilstoši šo noteikumu 31. punktam noslēgta vienošanās ar datu saņēmēju."
· 20. Papildināt ar 17.1 punktu šādā redakcijā:
· "17.1 Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus."
· 21. Papildināt ar 17.2 punktu šādā redakcijā:
· "17.2 Datu devējs nodrošina testa datus un to pieejamību datu saņēmējiem Datu izplatīšanas un pārvaldības platformā paredzētās datu aprites organizēšanai."
· 22. Papildināt ar 31.1 punktu šādā redakcijā:
· "31.1 Lai nodrošinātu šo noteikumu 17.2 punktā minēto testa datu apriti, izmantojot Datu izplatīšanas un pārvaldības platformu, datu saņēmējs par testa datu aprites apjomu un to saņemšanas nosacījumiem vienojas ar datu devēju, izmantojot Valsts informācijas resursu, sistēmu un sadarbspējas informācijas sistēmā pieejamo funkcionalitāti."
· 23. Papildināt ar 44.1 punktu šādā redakcijā:
· "44.1 Šo noteikumu 12.3.1. un 12.3.3. apakšpunktā minētie monitoringa pakalpojuma dati un šo noteikumu 12.3.2. apakšpunktā minētie monitoringa dati tiek glabāti 12 mēnešus."

